బాలీవుడ్లోనే కాకుండా దక్షిణాదిన కూడా పలు హిట్ చిత్రాలలో నటించి మంచి గుర్తింపు తెచ్చుకుంది హీరోయిన్ మనీషా కోయిరాలా. హీరోయిన్ అవకాశాలు తగ్గాక 2010లో మనీషా సామ్రాట్ అనే వ్యాపార వేత్తను వివాహం చేసుకుంది మనీషా.అయితే ఆ వివాహబంధం పట్టుమని రెండేళ్లు కూడా నిలవలేదు. 2012లోనే తన భర్త నుంచి విడాకులు తీసుకుంది. ఆ విడాకుల వ్యవహారం గురించి ఇప్పటివరకు పెద్దగా స్పందించలేదు మనీషా. అయితే తాజాగా తన ‘డియర్ మాయా’ సినిమా ప్రమోషన్ ప్రోగ్రామ్స్లో తన విడాకుల గురించి మాట్లాడింది. తమ విడాకుల వ్యవహారంలో తన భర్త తప్పేమీ లేదని వెల్లడించింది. ‘ఎన్నో కలలతో వివాహం చేసుకున్నాను. అయితే కొన్ని రోజుల్లోనే అది సరైంది కాదని తెలిసిపోయింది. అనుబంధం సరైంది కానప్పుడు విడిపోవడమే ఉత్తమమని భావించా. ఇందులో నా భర్త తప్పేమీ లేదు. నా తప్పు మాత్రమే ఉంది’ అని చెప్పింది మనీషా.
balivudlone kakunda dakshinaadina kuudaa palu hit chitraalalo natinchi manchi gurtimpu tecchukundi heroin manisha koirala. heroin avakaasaalu taggaaka 2010loo manisha samrat ane vyapara vettanu vivaham chesukundi manisha.ayithe aa vivaahabandham pattumani rendellu kuudaa nilavaledu. 2012lone tana bharta nunchi vidaakulu teesukundi. aa vidaakula vyavahaaram gurinchi ippativaraku peddagaa spandinchaledu manisha. ayithe taajaagaa tana ‘dear maya’ sinima pramoshan programslo tana vidaakula gurinchi matladindi. tama vidaakula vyavahaaramlo tana bharta tappemi ledani velladinchindi. ‘enno kalalatho vivaham chesukunnanu. ayithe konni rojullone adhi saraindi kaadani telisipoyindi. anubandham saraindi kaanappudu vidipovadame uttamamani bhavincha. indulo naa bharta tappemi ledu. naa tappu matrame undi’ ani cheppindi manisha.